ที่ มท ๐๘19.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม.10300

 กันยายน 2564

เรื่อง การจัดสรรงบประมาณรายจ่ายประจำปีงบประมาณ พ.ศ. 2564 งบเงินอุดหนุน เงินอุดหนุนทั่วไป เงินอุดหนุนสำหรับสนับสนุนการพัฒนาคุณภาพการให้บริการด้านสาธารณสุขของสถานีอนามัยที่ถ่ายโอนให้แก่องค์กรปกครองส่วนท้องถิ่น งวดที่ 3

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0819.3/ว 980 ลงวันที่ 13 พฤษภาคม 2564

สิ่งที่ส่งมาด้วย 1. รายละเอียดประกอบการจัดสรรงบประมาณฯ จำนวน 1 ชุด

 2. แบบรายงานการใช้จ่ายงบประมาณฯ จำนวน 1 ชุด

 ตามหนังสือที่อ้างถึง กรมส่งเสริมการปกครองท้องถิ่นได้ดำเนินการจัดสรรงบประมาณรายจ่ายประจำปีงบประมาณ พ.ศ. 2564 งบเงินอุดหนุน เงินอุดหนุนทั่วไป เงินอุดหนุนสำหรับสนับสนุนการพัฒนาคุณภาพการให้บริการด้านสาธารณสุขของสถานีอนามัยที่ถ่ายโอนให้แก่องค์กรปกครองส่วนท้องถิ่น งวดที่ 2 งบประมาณ 11,255,970 บาท นั้น

 กรมส่งเสริมการปกครองท้องถิ่น ได้รับการโอนจัดสรรงบประมาณรายจ่ายประจำปีงบประมาณ
พ.ศ. ๒๕๖4 เพิ่มเติมจากสำนักงบประมาณ แผนงานยุทธศาสตร์ส่งเสริมการกระจายอำนาจให้แก่องค์กรปกครอง
ส่วนท้องถิ่น งบเงินอุดหนุน เงินอุดหนุนทั่วไป เงินอุดหนุนสำหรับสนับสนุนการพัฒนาคุณภาพการให้บริการ
ด้านสาธารณสุขของสถานีอนามัยที่ถ่ายโอนให้แก่องค์กรปกครองส่วนท้องถิ่น และได้จัดทำรายละเอียดการจัดสรรงบประมาณดังกล่าวเรียบร้อยแล้ว งบประมาณทั้งสิ้น 12,250,030 บาท ในการนี้ ขอให้จังหวัดแจ้งองค์กรปกครองส่วนท้องถิ่นที่ได้รับการจัดสรรงบประมาณดังกล่าว เมื่อได้รับการจัดสรรงบประมาณแล้วให้ดำเนินการเบิกหักผลักส่งเข้าบัญชีเงินบำรุงของสถานีอนามัย/โรงพยาบาลส่งเสริมสุขภาพตำบล และรายงานผลการเบิกจ่ายงบประมาณ
ให้เป็นไปตามแผนการใช้จ่ายงบประมาณ โดยถือปฏิบัติตามกฎหมาย ระเบียบ ข้อบังคับ มติคณะรัฐมนตรี หนังสือเวียนที่เกี่ยวข้อง ตลอดจนมาตรฐานของทางราชการให้ถูกต้องครบถ้วนในทุกขั้นตอน โดยคำนึงถึงประโยชน์สูงสุด
ของทางราชการและประโยชน์ที่ประชาชนจะได้รับเป็นสำคัญ ทั้งนี้ ขอให้สำนักงานส่งเสริมการปกครองท้องถิ่นจังหวัดรวบรวมแบบรายงานการใช้จ่ายงบประมาณฯ ส่งให้ กรมส่งเสริมการปกครองท้องถิ่น ทางไปรษณีย์อิเล็กทรอนิกส์ healthdla03@gmail.com ภายในวันจันทร์ที่ 1 พฤศจิกายน 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. .................................

ผอ.กสธ. ...............................

หน.กง.ปร. ............................

จนท. ....................................

จนท. ....................................

กองสาธารณสุขท้องถิ่น

โทร. 0 2241 9000 ต่อ 5407

ผู้ประสานงาน นางสาวภัชร์จิรัสม์ ธัชเมฆรัตน์